b'\n_START_ARTICLE_\nMicpe Ramonas\n_START_PARAGRAPH_\nMitzpe Ramonas (hebr. \xd7\x9e\xd6\xb4\xd7\xa6\xd6\xb0\xd7\xa4\xd6\xb5\xd6\xbc\xd7\x94 \xd7\xa8\xd6\xb8\xd7\x9e\xd7\x95\xd6\xb9\xd7\x9f, lit. Ramon stebykla) miestas Negevo dykumoje, piet\xc5\xb3 Izraelyje. Miestas yra ant \xc5\xa1iaurinio Ramono kraterio (Makhtesh Ramon) kra\xc5\xa1to, 800 m vir\xc5\xa1 j\xc5\xabros lygio. Mitzpe Ramonas buvo \xc4\xafkurtas 1951 m., kaip darbinink\xc5\xb3, statan\xc4\x8di\xc5\xb3 keli\xc4\x85 \xc4\xaf Eilat\xc4\x85, stovykla. 2007 m. duomenimis mieste buvo 5500 gyventoj\xc5\xb3. \xc5\xa0alia Mitzpe Ramono yra daug Izraelio armijos bazi\xc5\xb3 (daugiau kaip 10,000 karevi\xc5\xb3). Taip pat netoli miesto yra \xc4\xafsik\xc5\xabrusi Wise astronomijos observatorija. Pastaruoju metu Mitzpe Ramonas tampa dykumos turizmo Negeve centru._NEWLINE_D\xc4\x97l dykumos klimato mieste b\xc5\xabna labai kar\xc5\xa1tos vasaros bei \xc5\xa1altos \xc5\xbeiemos.'